|  |  |  |
| --- | --- | --- |
|  |  |  **ΑΝΑΚΟΙΝΩΣΗ** |
| ΕΛΛΗΝΙΚΗ ΔΗΜΟΚΡΑΤΙΑ |  | Αθήνα, 5 Απριλίου 2022 |
| ΥΠΟΥΡΓΕΙΟ ΔΙΚΑΙΟΣΥΝΗΣ |  |  |
| **ΣΥΝΤΟΝΙΣΤΙΚΗ ΕΠΙΤΡΟΠΗ** **ΣΥΜΒΟΛΑΙΟΓΡΑΦΙΚΩΝ****ΣΥΛΛΟΓΩΝ ΕΛΛΑΔΟΣ**----------- |  | Αριθμ. πρωτ. **122** |
| Ταχ.Δ/νση : Γ. Γενναδίου 4 - Τ.Κ.106 78, ΑθήναΤηλέφωνα : 210-3307450,60,70,80,90FAX : 210-3848335E-mail : notaries@notariat.gr |  | **Προς** Όλους τους συμβολαιογράφουςτης χώρας |

**ΘΕΜΑ: «*Αποστολή στατιστικού πίνακα συμβολαιογραφικών πράξεων έτους 2021*»**

Κυρίες και κύριοι συνάδελφοι,​

Σας υπενθυμίζουμε, ότι **μέχρι 31 Μαΐου 2022**, θα πρέπει να αποστείλετε ταχυδρομικά το στατιστικό πίνακα συμβολαιογραφικών πράξεων έτους 2021 **στη Γενική Διεύθυνση Στατιστικών Ερευνών**, Διεύθυνση Κοινωνικών Στατιστικών, Τμήμα Στατιστικών Δικαιοσύνης και Δημόσιας Τάξης (Πειραιώς 46 και Επονιτών, Τ.Κ. 18510 Πειραιάς, τηλ. 213-1352135), ή εναλλακτικά, με ηλεκτρονικό ταχυδρομείο στη **διεύθυνση****justistat@statistics.gr**. Όσοι συνάδελφοι αποστείλουν το στατιστικό πίνακα με ηλεκτρονικό ταχυδρομείο δεν υποχρεούνται να τον αποστείλουν και σε έντυπη μορφή.

Επειδή ο στατιστικός πίνακας έχει επικαιροποιηθεί (από το 2018) ως προς τα σύμφωνα συμβίωσης και τις λύσεις αυτών, τις συναινετικές λύσεις γάμου και τις αναγνωρίσεις τέκνων, παρακαλείστε να **χρησιμοποιήσετε αποκλειστικά τον αναθεωρημένο στατιστικό πίνακα** **συμβολαιογραφικών πράξεων**, και να συμπληρώσετε όλες τις στήλες, σύμφωνα με τις διακρίσεις και τις κατηγορίες, που αναφέρονται στο έντυπο. Ο πίνακας αυτός σας αποστέλλεται συνημμένα προς διευκόλυνσή σας, σε δύο μορφές (.pdf και .xlsx) για αποστολή αντίστοιχα σε έντυπη και ηλεκτρονική μορφή.

Επισημαίνεται, ότι η υποβολή του ετήσιου στατιστικού πίνακα και η παροχή στοιχείων είναι **υποχρεωτική**, σύμφωνα με τις σχετικές διατάξεις των άρθρων 15 Ν. 2830/2000 και 11 παρ. 2α Ν. 3832/2010 όπως ισχύει, και η παράβαση της υποχρέωσης αυτής επισύρει διοικητικές κυρώσεις κατ’ άρθρ. 9 Ν. 3832/2010. Τα στοιχεία που θα δοθούν, χρησιμοποιούνται **αποκλειστικά** για στατιστικούς σκοπούς και μετά την επεξεργασία τους δημοσιοποιούνται στον ιστότοπο της Ελληνικής Στατιστικής Αρχής ([http://www.statistics.gr](http://www.statistics.gr/)).

Με τιμή

Ο Πρόεδρος

Γεώργιος Ρούσκας